text: রানী সরকারকে শ্রদ্ধা জানাতে এলেন শাকিব খান – Deshinfo
  Home রাজনীতি রানী সরকারকে শ্রদ্ধা জানাতে এলেন শাকিব খান
  শত ব্যস্তার মাঝে প্রখ্যাত অভিনেত্রী রানী সরকারকে শ্রদ্ধা জানাতে এফডিসিতে এলেন সুপারস্টার শাকিব খান। সব কাজ ফেলে রেখে শ্রদ্ধা জানাতে হাজির হয়েছিলেন শীর্ষ এ নায়ক।
  এ ছাড়াও ছিলেন তথ্যমন্ত্রী হাসানুল হক ইনু, চিত্রনায়ক ফারুক, আলমগীর, রিয়াজ, চলচ্চিত্র পরিচালক সমিতির সভাপতি মুশফিকুর রহমান গুলজার, সাধারণ সম্পাদক বদিউল আলম খোকন, ডি এ তায়েব, চলচ্চিত্র শিল্পী সমিতির সাধারণ সম্পাদক জায়েদ খান, সিমলা,প্রমুখ। শনিবার ৭ জুলাই বিকেল ৩টায় রানী সরকারের জানাজার নামাজ অনুষ্ঠিত হয়েছে।
  জানাজার আগে চলচ্চিত্র শিল্পী সমিতি, চলচ্চিত্র পরিচালক সমিতি, এফডিসি ও তথ্য মন্ত্রণালয় পৃথক পৃথকভাবে ফুল দিয়ে সম্মান জানায় রানীকে। জানাজার নামাজ পড়ান এফডিসির মসজিদের ইমাম। জানাজা শেষে রানী সরকারের মরদেহ আজিমপুর গোরস্তানে নিয়ে যাওয়া হয়। সেখানেই দাফন হয়।
  ষাটের দশকে বাংলা সিনেমার সফল অভিনেত্রী রানী সরকারের জন্ম সাতক্ষীরা জেলার সোনাতলা গ্রামে। রানী সরকারের আসল নাম মোসাম্মৎ আমিরুন নেসা খানম। ১৯৫৮ সালে মঞ্চনাটকের মাধ্যমে তার অভিনয়ে পথচলা শুরু। সেবছর 'দূর হ্যায় সুখ কা গাঁও' সিনেমায় নাম লেখান। ছবির পরিচালক ছিলেন এ জে কারদার। এরপর এহতেশামের 'চান্দা' চলচ্চিত্রে সিনেমায় চিত্রনায়িকা শবনমের মায়ের ভূমিকায় অভিনয় করেছিলেন।